Ehdotus EUROOPAN PARLAMENTIN JA NEUVOSTON ASETUS Euroopan unionin virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin sovellettavien korjauskertoimien mukauttamisesta 1 päivästä heinäkuuta 2011 /* COM/2013/0895 final - 2013/0438 (COD) */





PERUSTELUT Ehdotuksen tausta 110 || Ehdotuksen perustelut ja tavoitteet Euroopan unionin tuomioistuimen annettua tuomionsa asiassa C-63/12 19. marraskuuta 2013 komission on annettava henkilöstösääntöjen liitteessä XI olevan 10 artiklan perusteella uusi ehdotus. Kyseisen artiklan mukaan komission on esitettävä asiaa koskevat ehdotukset neuvostolle ja Euroopan parlamentille, jotka tekevät päätöksen Euroopan unionin toiminnasta tehdyn sopimuksen 336 artiklan mukaisesti. Komissio antoi neuvostolle 13. heinäkuuta 2011 kertomuksen poikkeuslausekkeesta (henkilöstösääntöjen liitteessä XI oleva 10 artikla) (KOM(2011) 440) ja 24. marraskuuta 2011 tiedonannon lisätiedoista komission kertomukseen (KOM(2011) 829). Unionin tuomioistuin totesi, että kun komission ja neuvoston arvioinnit johtavat päinvastaisiin päätelmiin, komission on esitettävä Euroopan parlamentille ja neuvostolle asianmukaiset ehdotukset mainitun artiklan perusteella, jotta Euroopan parlamentti voidaan ottaa mukaan ja unionin lainsäätäjät voivat päättää unionissa vallitsevan taloudellisen ja sosiaalisen tilanteen kannalta asianmukaisista toimenpiteistä (76 kohta). Tuomion mukaan komissiolla on harkintavaltaa sen osalta, mitkä toimenpiteet ovat sen mielestä asianmukaisia, kun otetaan huomioon taloudellista ja sosiaalista tilannetta koskevat tiedot ja tarvittaessa muut tekijät, kuten henkilöstöresurssien hallinta ja erityisesti palvelukseenottamisen tarpeet (kohta 74). Edellä mainituissa komission asiakirjoissa viitataan toistuvasti stagnaatioon, jatkuvaan kriisiin sekä korkeaan työttömyyteen, julkisen talouden alijäämään ja julkiseen velkaan Euroopan unionissa, mutta ei kuitenkaan päätellä, että henkilöstösääntöjen liitteessä XI olevan 10 artiklan edellytykset täyttyisivät. Koska unionin tuomioistuin katsoi, että komissiolla ei ole harkintavaltaa päättää poikkeuslausekkeen soveltamisesta näiden perusteiden osalta, henkilöstösääntöjen liitteessä XI olevassa 10 artiklassa säädetty menettely on ainoa mahdollisuus ottaa huomioon talouskriisi palkkojen mukauttamisessa ja jättää soveltamatta kyseisessä liitteessä olevan 3 artiklan 2 kohdassa vahvistettuja perusteita. Komissio ottaa edellä mainitut taloudellista ja sosiaalista tilannetta koskevat tiedot huomioon ehdottaessaan asianmukaisia toimenpiteitä menetelmän tiukasta soveltamisesta poikkeamiseksi. Toisaalta tilanne on kehittynyt monilla tavoin vuoden 2011 jälkeen. Euroopan parlamentti ja neuvosto ovat hyväksyneet henkilöstösääntöjen uudistuksen, jolla palkkoja, palkanlisiä, korvauksia ja eläkkeitä koskevat mukautukset keskeytetään vuosina 2013 ja 2014 eli ne kaikki jäädytetään kahdeksi vuodeksi. Lisäksi EU:n toimielinten työehtoihin tehdään useita merkittäviä muutoksia muun muassa viikoittaisen työajan, virkauran, eläkkeiden ja lomapäivien osalta. Nämä muutokset johtavat huomattaviin säästöihin. Kun otetaan huomioon menetelmän normaali soveltaminen vuonna 2011, sosiaalinen ja taloudellinen tilanne, henkilöstösääntöjen uudistaminen sekä viime vuosina vallinnut rekrytointi- ja henkilöstöhallintotilanne, komissio katsoo, että tämä ehdotus sekä vuoden 2012 mukautusta koskeva ehdotus olisivat asianmukaisia toimenpiteitä unionin lainsäätäjän toteutettaviksi henkilöstösääntöjen liitteessä XI olevan 10 artiklan nojalla. Palkkoja ja eläkkeitä tarkistetaan henkilöstösääntöjen 65 artiklan mukaisesti ennen kunkin vuoden loppua. Sen vuoksi unionin tuomioistuimen 19. marraskuuta 2013 asiassa C-63/12 antaman tuomion täytäntöönpanolla on kiire, ja tämä asetus olisi syytä hyväksyä nopeasti. Menetelmän uudet, ehdotuksen sisältöä määrittävät piirteet Eurostatin kertomus (SEC(2011) 1436) toimitettiin neuvostolle 24. marraskuuta 2011 . Sen mukaan kansallisten virkamiesten palkkojen ostovoiman keskimääräinen kehitys viiteajanjaksona oli erityisindikaattorilla mitattuna –1,8 prosenttia. Elinkustannusten muutos Brysselissä viiteajanjaksona oli 3,6 prosenttia. Mukautuksen arvo saadaan kertomalla erityisindikaattori Eurostatin laskemalla Brysselin kansainvälisellä indeksillä. Tällä perusteella Belgian ja Luxemburgin palkkojen ja eläkkeiden nettomukautukseksi ehdotettiin 1,7 prosenttia. Mukautuksen määrää on korjattava edellä mainittujen tekijöiden huomioon ottamiseksi. Komissio katsoo tällä perusteella, että Belgian ja Luxemburgin palkkojen ja eläkkeiden asianmukainen nettomukautus olisi 0,9 prosenttia menetelmän tiukkaan soveltamiseen perustuvan 1,7 prosentin asemesta. || Muissa asemapaikoissa maksettavien palkkojen ostovoiman suhde viitekaupunkina olevassa Brysselissä maksettavien palkkojen ostovoimaan määritetään palkkojen hintapariteetilla. Eurostat on laskenut hintapariteetit kansallisten tilastokeskusten myötävaikutuksella. Muissa asuinmaissa maksettavien eläkkeiden ostovoiman suhde viitemaana olevassa Belgiassa maksettavien eläkkeiden ostovoimaan. määritetään eläkkeiden hintapariteeteilla. Eurostat on laskenut hintapariteetit kansallisten tilastokeskusten myötävaikutuksella. Samaan aikaan tämän ehdotuksen kanssa annettavan, vuotta 2012 koskevan ehdotuksen osalta vastaavanlainen lähestymistapa tuottaisi tulokseksi 0,9 prosentin mukautuksen 1,7 prosentin asemesta. Näin vuosia 2011 ja 2012 koskevat uudet ehdotukset pienentäisivät mukautuksia 47 prosenttia verrattuna noina vuosina voimassa olleella normaalilla menetelmällä saatuun tulokseen. 130 || Voimassa olevat aiemmat säännökset Muutettujen henkilöstösääntöjen 65 artikla sekä niiden liitteessä XI oleva 10 artikla ja liitteessä XIII oleva 19 artikla. Sidosryhmien kuuleminen ja vaikutusten arviointi || Sidosryhmien kuuleminen 211 || Kuulemismenettely, tärkeimmät kohderyhmät ja yleiskuvaus vastaajista Ehdotuksesta on kuultu henkilöstön edustajia asianmukaisia menettelyjä noudattaen. 212 || Tiivistelmä vastauksista ja siitä, miten ne on otettu huomioon Ehdotuksessa on otettu huomioon kuultujen osapuolten lausunnot. Talousarviovaikutukset 401 || Palkkojen ja eläkkeiden mukauttamisen vaikutukset hallintomenoihin ja tuloihin esitetään yksityiskohtaisesti liitteenä olevassa rahoitusselvityksessä. 2013/0438 (COD) Ehdotus EUROOPAN PARLAMENTIN JA NEUVOSTON ASETUS Euroopan unionin virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin sovellettavien korjauskertoimien mukauttamisesta 1 päivästä heinäkuuta 2011 EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen, ottavat huomioon Euroopan unionin virkamiehiin sovellettavat henkilöstösäännöt ja erityisesti niiden liitteessä XI olevan 10 artiklan sekä Euroopan unionin muuhun henkilöstöön sovellettavat palvelussuhteen ehdot, ottavat huomioon Euroopan komission ehdotuksen, noudattavat tavallista lainsäätämisjärjestystä, sekä katsovat seuraavaa: (1) Kun neuvosto toteaa, että taloudellinen ja sosiaalinen tilanne on heikentynyt vakavasti ja äkillisesti, komission on unionin tuomioistuimen tuomiota asiassa C-63/12 noudattaakseen annettava Euroopan unionin toiminnasta tehdyn sopimuksen 336 artiklan nojalla ehdotus Euroopan parlamentin ottamiseksi mukaan lainsäädäntöprosessiin. Vastaavasti neuvosto ja Euroopan parlamentti tekevät päätöksensä komission ehdotuksesta ottaen huomioon henkilöstösääntöjen 65 artiklassa säädetyt perusteet ja noudattaen henkilöstösääntöjen liitteessä XI esitettyjä sääntöjä, lukuun ottamatta liitteen 3 artiklan 2 kohtaa. (2) Unionin tuomioistuin on vahvistanut, että komissiolla on asianmukaisten ehdotusten sisällön suhteen harkintavaltaa, jonka olisi perustuttava henkilöstösääntöjen 65 artiklaan. Palkkojen tarkistuksessa voidaan tarvittaessa ottaa huomioon muita tekijöitä, kuten henkilöstöhallinto ja erityisesti palvelukseenottamisen tarpeet. Komissio voi harkintavaltansa puitteissa perustaa päätöksensä taloudellisiin ja sosiaalisiin tietoihin, kuten vuoden 2011 stagnaatio ja kriisin jatkuminen sekä korkea työttömyysaste ja korkea julkisen talouden alijäämän ja velkaantuneisuuden taso Euroopan unionissa. Komissio on ottanut huomioon myös vuoden 2011 jälkeisen kehityksen, kuten henkilöstösääntöjen uudistuksen ja erityisesti EU:n virkamiesten palkkojen jäädyttämisen kahdeksi vuodeksi sekä viikoittaisen työajan pidentämisen 40 tuntiin. (3) Eurostatin kansallisten tilastokeskusten myötävaikutuksella toimittamien tietojen mukaan jäsenvaltioiden kansallisten virkamiesten ostovoima supistui 1,8 prosenttia. Jos komissio olisi soveltanut menetelmää tavanomaisella tavalla, EU:n virkamiehiin ja muuhun henkilöstöön olisi pitänyt soveltaa samansuuruista ostovoiman heikentymistä jaksolla 1. heinäkuuta 2011 – 30. kesäkuuta 2012. Komissio on kuitenkin talouskriisin ja EU:n virkamiehiin jo kohdistuneiden toimenpiteiden vuoksi katsonut asianmukaiseksi pienentää ehdottamaansa mukautusta Belgiassa ja Luxemburgissa maksettaviin palkkoihin ja eläkkeisiin 1,7 prosentista 0,9 prosenttiin. (4) Sama lähestymistapa johtaisi vuoden 2012 osalta 0,9 prosentin mukautukseen 1,7 prosentin asemesta. Näiden kummankin vuoden mukautus olisi näin ollen 47 prosenttia pienempi kuin jos menetelmää olisi sovellettu tavanomaiseen tapaan vuosina 2011 ja 2012. (5) Komissio on ehdottanut edellä mainittuja toimenpiteitä, jotta Euroopan parlamentti voidaan ottaa mukaan lainsäädäntömenettelyyn ja jotta unionin lainsäätäjät voisivat päättää asianmukaisista toimenpiteistä Euroopan unionin toiminnasta tehdyn sopimuksen 336 artiklan mukaisesti. (6) Henkilöstösääntöjen 65 artiklan nojalla palkkoja ja eläkkeitä tarkistetaan ennen kunkin vuoden loppua. Sen vuoksi unionin tuomioistuimen asiassa C-63/12 19 päivänä marraskuuta 2013 antaman tuomion täytäntöönpanolla on kiire, ja tämä asetus olisi syytä hyväksyä nopeasti, OVAT HYVÄKSYNEET TÄMÄN ASETUKSEN: 1 artikla Korvataan 1 päivästä heinäkuuta 2011 henkilöstösääntöjen 63 artiklan toisessa kohdassa oleva ilmaisu ”1 päivästä heinäkuuta 2010” ilmaisulla ”1 päivästä heinäkuuta 2011”. 2 artikla Korvataan 1 päivästä heinäkuuta 2011 henkilöstösääntöjen 66 artiklassa oleva taulukko, joka koskee palkkojen ja eläkkeiden laskemiseen sovellettavia kuukausittaisia peruspalkkoja, seuraavalla taulukolla: 3 artikla Vahvistetaan 1 päivästä heinäkuuta 2011 virkamiesten ja muun henkilöstön palkkoihin henkilöstösääntöjen 64 artiklan nojalla sovellettavat korjauskertoimet jäljempänä olevan taulukon sarakkeen 2 mukaisesti. Vahvistetaan 1 päivästä tammikuuta 2012 henkilöstösääntöjen liitteessä VII olevan 17 artiklan 3 kohdan nojalla virkamiesten ja muun henkilöstön palkansiirtoihin sovellettavat korjauskertoimet jäljempänä olevan taulukon sarakkeen 3 mukaisesti. Vahvistetaan 1 päivästä heinäkuuta 2011 henkilöstösääntöjen liitteessä XIII olevan 20 artiklan 1 kohdan nojalla eläkkeisiin sovellettavat korjauskertoimet jäljempänä olevan taulukon sarakkeen 4 mukaisesti. Vahvistetaan 16 päivästä toukokuuta 2011 henkilöstösääntöjen liitteessä XIII olevan 20 artiklan 1 kohdan nojalla virkamiesten ja muun henkilöstön palkkoihin sovellettavat korjauskertoimet jäljempänä olevan taulukon sarakkeen 5 mukaisesti. Vuotuinen mukautus tulee voimaan kyseisten jäsenvaltioiden osalta 16 päivänä toukokuuta 2011. Vahvistetaan 16 päivästä toukokuuta 2011 henkilöstösääntöjen liitteessä XIII olevan 20 artiklan 1 kohdan nojalla eläkkeisiin sovellettavat korjauskertoimet jäljempänä olevan taulukon sarakkeen 6 mukaisesti. Vuotuinen mukautus tulee voimaan kyseisten asemapaikkojen osalta 16 päivänä toukokuuta 2011. 4 artikla Vahvistetaan 1 päivästä heinäkuuta 2011 henkilöstösääntöjen 42 a artiklan toisessa ja kolmannessa kohdassa tarkoitetun vanhempainloman aikana maksettavan lisän määräksi 919,94 euroa ja yksinhuoltajavanhemmille 1 226,57 euroa. 5 artikla Vahvistetaan 1 päivästä heinäkuuta 2011 henkilöstösääntöjen liitteessä VII olevan 1 artiklan 1 kohdassa tarkoitetun kotitalouslisän perusosaksi 172,05 euroa. Vahvistetaan 1 päivästä heinäkuuta 2011 henkilöstösääntöjen liitteessä VII olevan 2 artiklan 1 kohdassa tarkoitetun huollettavasta lapsesta maksettavan lisän määräksi 375,96 euroa. Vahvistetaan 1 päivästä heinäkuuta 2011 henkilöstösääntöjen liitteessä VII olevan 3 artiklan 1 kohdassa tarkoitetun koulutuslisän määräksi 255,09 euroa. Vahvistetaan 1 päivästä heinäkuuta 2011 henkilöstösääntöjen liitteessä VII olevan 3 artiklan 2 kohdassa tarkoitetun koulutuslisän määräksi 91,84 euroa. Vahvistetaan 1 päivästä heinäkuuta 2011 henkilöstösääntöjen 69 artiklassa ja sen liitteessä VII olevan 4 artiklan 1 kohdan toisessa alakohdassa tarkoitetun ulkomaankorvauksen vähimmäismääräksi 509,94 euroa. Vahvistetaan 1 päivästä heinäkuuta 2011 muuhun henkilöstöön sovellettavien palvelussuhteen ehtojen 134 artiklassa tarkoitetun ulkomaankorvauksen määräksi 366,58 euroa. 6 artikla Mukautetaan 1 päivästä tammikuuta 2012 henkilöstösääntöjen liitteessä VII olevan 8 artiklan 2 kohdassa tarkoitettu kilometrikorvaus seuraavasti: 0 euroa kilometriltä matkaosuudelta, jonka pituus on 0–200 km 0,3824 euroa kilometriltä matkaosuudelta, jonka pituus on 201–1 000 km 0,6373 euroa kilometriltä matkaosuudelta, jonka pituus on 1 001–2 000 km 0,3824 euroa kilometriltä matkaosuudelta, jonka pituus on 2 001–3 000 km 0,1273 euroa kilometriltä matkaosuudelta, jonka pituus on 3 001–4 000 km 0,0614 euroa kilometriltä matkaosuudelta, jonka pituus on 4 001–10 000 km 0 euroa kilometriltä matkaosuudelta, jonka pituus ylittää 10 000 km. Edellä oleviin kilometrikorvauksiin lisätään kiinteämääräinen lisäkorvaus seuraavasti: – 191,19 euroa, jos asemapaikan ja lähtöpaikkakunnan välinen etäisyys rautateitse on 725–1 450 kilometriä, – 382,34 euroa, jos asemapaikan ja lähtöpaikkakunnan välinen etäisyys rautateitse on yli 1 450 kilometriä. 7 artikla Vahvistetaan 1 päivästä heinäkuuta 2011 henkilöstösääntöjen liitteessä VII olevan 10 artiklan 1 kohdassa tarkoitetun päivärahan määräksi – 39,52 euroa virkamiehelle, jolla on oikeus kotitalouslisään, – 31,86 euroa virkamiehelle, jolla ei ole oikeutta kotitalouslisään. 8 artikla Vahvistetaan 1 päivästä heinäkuuta 2011 muuhun henkilöstöön sovellettavien palvelussuhteen ehtojen 24 artiklan 3 kohdassa tarkoitetun asettautumiskorvauksen vähimmäismääräksi – 1 125,02 euroa henkilölle, jolla on oikeus kotitalouslisään, – 668,94 euroa henkilölle, jolla ei ole oikeutta kotitalouslisään. 9 artikla Vahvistetaan 1 päivästä heinäkuuta 2011 muuhun henkilöstöön sovellettavien palvelussuhteen ehtojen 28 a artiklan 3 kohdan toisessa alakohdassa tarkoitetun työttömyyskorvauksen vähimmäismääräksi 1 349,22 euroa, enimmäismääräksi 2 698,46 euroa ja kiinteämääräiseksi vähennykseksi 1 226,57 euroa. 10 artikla Korvataan 1 päivästä heinäkuuta 2011 muuta henkilöstöä koskevien palvelussuhteen ehtojen 93 artiklassa oleva kuukausittaisia peruspalkkoja koskeva taulukko seuraavasti: 11 artikla Vahvistetaan 1 päivästä heinäkuuta 2011 muuhun henkilöstöön sovellettavien palvelussuhteen ehtojen 94 artiklassa tarkoitetun asettautumiskorvauksen vähimmäismääräksi – 846,21 euroa henkilölle, jolla on oikeus kotitalouslisään, – 501,69 euroa henkilölle, jolla ei ole oikeutta kotitalouslisään. 12 artikla Vahvistetaan 1 päivästä heinäkuuta 2011 muuhun henkilöstöön sovellettavien palvelussuhteen ehtojen 96 artiklan 3 kohdan toisessa alakohdassa tarkoitetun työttömyyskorvauksen vähimmäismääräksi 1 011,93 euroa, enimmäismääräksi 2 023,83 euroa ja kiinteämääräiseksi vähennykseksi 919,94 euroa. Vahvistetaan 1 päivästä heinäkuuta 2011 muuhun henkilöstöön sovellettavien palvelussuhteen ehtojen 136 artiklassa tarkoitetun työttömyyskorvauksen vähimmäismääräksi 890,27 euroa ja enimmäismääräksi 2 094,75 euroa. 13 artikla Vahvistetaan 1 päivästä heinäkuuta 2011 neuvoston asetuksen (EHTY, ETY, Euratom) N:o 300/76[1] 1 artiklan 1 kohdan ensimmäisessä alakohdassa säädetyiksi korvauksiksi keskeytyksettä vuorotyössä tehtäviään hoitaville virkamiehille 385,61 euroa, 582,03 euroa, 636,37 euroa ja 867,58 euroa. 14 artikla Korjataan 1 päivästä heinäkuuta 2011 neuvoston asetuksen (ETY, Euratom, EHTY) N:o 260/68[2] 4 artiklassa tarkoitetut määrät kertoimella 5,566417. 15 artikla Korvataan 1 päivästä heinäkuuta 2011 henkilöstösääntöjen liitteessä XIII olevassa 8 artiklassa esitetty sovellettavia määriä koskeva taulukko seuraavalla taulukolla: 16 artikla Vahvistetaan 1 päivästä heinäkuuta 2011 henkilöstösääntöjen liitteessä XIII olevan 18 artiklan 1 kohdan soveltamiseksi ennen 1 päivää toukokuuta 2004 voimassa olevassa henkilöstösääntöjen liitteessä VII olevassa entisessä 4 a artiklassa mainitun kiinteämääräisen korvauksen määräksi - 133,03 euroa kuukaudessa virkamiehille, joiden palkkaluokka on C 4 tai C 5, - 203,96 euroa kuukaudessa virkamiehille, joiden palkkaluokka on C 1, C 2 tai C 3. 17 artikla Korvataan 1 päivästä heinäkuuta 2011 muuta henkilöstöä koskevien palvelussuhteen ehtojen 133 artiklassa oleva kuukausittaisia peruspalkkoja koskeva asteikko seuraavasti: 18 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Strasbourgissa Euroopan parlamentin puolesta Neuvoston puolesta Puhemies Puheenjohtaja SÄÄDÖSEHDOTUKSEEN LIITTYVÄ RAHOITUSSELVITYS 1. PERUSTIEDOT EHDOTUKSESTA/ALOITTEESTA 1.1. Ehdotuksen/aloitteen nimi Ehdotus neuvoston asetukseksi Euroopan unionin virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin sovellettavien korjauskertoimien mukauttamisesta 1 päivästä heinäkuuta 2011 1.2. Toimintalohko(t) toimintoperusteisessa johtamis- ja budjetointijärjestelmässä (ABM/ABB)[3] Kysymykseen voivat tulla kaikki toimintalohkot ja toiminnot. 1.3. Ehdotuksen/aloitteen perustelut 1.3.1. Lyhyellä tai pitkällä aikavälillä täytettävät vaatimukset Sen varmistaminen, että EU:n virkamiesten palkkojen ja eläkkeiden ostovoima kehittyy keskushallinnon palveluksessa olevien jäsenvaltioiden virkamiesten ostovoiman mukaisesti. 1.4. Toiminnan ja sen rahoitusvaikutusten kesto ý Ehdotuksen/aloitteen mukaisen toiminnan kestoa ei ole rajattu. – Käynnistysvaihe alkaa joulukuussa 2013, – minkä jälkeen toteutus täydessä laajuudessa. 1.5. Hallinnointitapa (Hallinnointitavat)[4] ý Komissio hallinnoi suoraan keskitetysti: henkilökohtaisten etuuksien hallinto- ja maksutoimisto. 2. EHDOTUKSEN/ALOITTEEN ARVIOIDUT RAHOITUSVAIKUTUKSET 2.1. Kyseeseen tulevat monivuotisen rahoituskehyksen otsakkeet ja menopuolen budjettikohdat · Ehdotuksella on rahoitusvaikutuksia kaikkiin budjettikohtiin, jotka liittyvät toimielinten ja virastojen henkilöstömenoihin. Se koskee henkilöstön palkkamenoja päätoimipaikassa ja edustustoissa, sopimussuhteisia työntekijöitä, hallintotoimistojen työntekijöitä, komission ja parlamentin jäseniä, parlamentin jäsenten avustajia, tutkimushenkilöstöä, BA-budjettikohdista rahoitettua henkilöstöä, tehtävien ennenaikaista päättymistä koskevien säännösten nojalla maksuja saavaa henkilöstöä sekä eläkkeitä. Monivuotisen rahoituskehyksen otsakkeiden ja budjettikohtien mukaisessa järjestyksessä Monivuotisen rahoituskehyksen otsake: || Budjettikohta || Menolaji || Rahoitusosuudet Numero [Kuvaus …] || JM/EI-JM ([5]) || EFTA-mailta[6] || ehdokas–mailta[7] || kolmansilta mailta || varainhoito­asetuksen 18 artiklan 1 kohdan aa alakohdassa tarkoitetut rahoitusosuudet || XX 01 01 01 ja luku 11, luku 42 (Parlamentin jäsenten avustajiin liittyvät menot) || EI-JM || EI || EI || EI || EI 2.2. Arvioidut vaikutukset menoihin 2.2.1. Yhteenveto arvioiduista vaikutuksista menoihin milj. euroa (kolmen desimaalin tarkkuudella) Monivuotisen rahoituskehyksen otsake: || Numero || XX 01 01 01 ja luku 11, luku 42 (Parlamentin jäsenten avustajiin liittyvät menot) Monivuotisen rahoituskehyksen otsake: || 5 || ”Hallintomenot” milj. euroa (kolmen desimaalin tarkkuudella) || || || Vuosi 2013 || Vuosi 2014 || Vuosi 2015 || Vuosi 2016 || seuraavat vuodet || YHTEENSÄ Monivuotisen rahoituskehyksen OTSAKKEESEEN 5 kuuluvat määrärahat YHTEENSÄ || (Maksusitoumukset yhteensä = maksut yhteensä) || 129,0 || 51,6 || 51,6 || 51,6 || 51,6 || 51,6 || 51,6 || Ei saatavilla milj. euroa (kolmen desimaalin tarkkuudella) || || || Vuosi 2013 || Vuosi 2014 || Vuosi 2015 || Vuosi 2016 || seuraavat vuodet || YHTEENSÄ Monivuotisen rahoituskehyksen OTSAKKEISIIN 1–5 kuuluvat määrärahat YHTEENSÄ || Sitoumukset || 129,0 || 51,6 || 51,6 || 51,6 || 51,6 || 51,6 || 51,6 || Ei saatavilla Maksut || 129,0 || 51,6 || 51,6 || 51,6 || 51,6 || 51,6 || 51,6 || Ei saatavilla 2.2.2. Arvioidut vaikutukset toimintamäärärahoihin – ý Ehdotus/aloite ei edellytä toimintamäärärahoja. 2.2.3. Arvioidut vaikutukset hallintomäärärahoihin 2.2.3.1. Yhteenveto – ý Ehdotus/aloite ei edellytä hallintomäärärahoja. 2.2.3.2. Henkilöresurssien arvioitu tarve – ý Ehdotus/aloite ei edellytä henkilöresursseja. 2.2.4. Yhteensopivuus nykyisen monivuotisen rahoituskehyksen kanssa – ý Ehdotus/aloite on nykyisen monivuotisen rahoituskehyksen mukainen. 2.2.5. Ulkopuolisten tahojen rahoitusosuudet – Ehdotuksen/aloitteen rahoittamiseen ei osallistu ulkopuolisia tahoja. 2.3. Arvioidut vaikutukset tuloihin – ¨ Ehdotuksella/aloitteella ei ole vaikutuksia tuloihin. – ý Ehdotuksella/aloitteella on vaikutuksia tuloihin seuraavasti: – ¨ vaikutukset omiin varoihin – ý vaikutukset sekalaisiin tuloihin milj. euroa (kolmen desimaalin tarkkuudella) Tulopuolen budjettikohta || Käytettävissä olevat määrärahat kuluvana varainhoito­vuonna || Ehdotuksen/aloitteen vaikutus Vuosi 2013 || Vuosi 2014 || Vuosi 2015 || Vuosi 2016 || seuraavat vuodet 410 artikla Eläkemaksut || 437,7 || 9,8 || 3,9 || 3,9 || 3,9 || 3,9 || 3,9 || 3,9 400 artikla Verotus || 591,7 || 13,4 || 5,3 || 5,3 || 5,3 || 5,3 || 5,3 || 5,3 410 artikla Erityismaksu || 60,1 || 0,6 || 0,6 || 0,6 || 0,6 || 0,6 || 0,6 || 0,6 Selvitys tuloihin kohdistuvan vaikutuksen laskentamenetelmästä Tuloihin kohdistuva vaikutus lasketaan heinäkuussa maksettujen mukautettujen palkkojen ja eläkkeiden perusteella. [1] Neuvoston asetus (EHTY, ETY, Euratom) N:o 300/76, annettu 9 päivänä helmikuuta 1976, edunsaajaryhmien, korvausten antamista koskevien edellytysten ja sellaisten korvausmäärien määrittämisestä, jotka voidaan myöntää keskeytyksettä tai vuorotyössä tehtäviään hoitaville virkamiehille (EYVL L 38, 13.2.1976, s. 1). Asetus sellaisena kuin se on täydennettynä asetuksella (Euratom, EHTY, ETY) N:o 1307/87 (EYVL L 124, 13.5.1987, s. 6). [2] Neuvoston asetus (ETY, Euratom, EHTY) N:o 260/68, annettu 29 päivänä helmikuuta 1968, Euroopan yhteisöille suoritettavaan veroon sovellettavien edellytysten ja menettelyjen vahvistamisesta (EYVL L 56, 4.3.1968, s. 8). [3] ABM: toimintoperusteinen johtaminen; ABB: toimintoperusteinen budjetointi. [4] Kuvaukset eri hallinnointitavoista ja viittaukset varainhoitoasetukseen ovat saatavilla budjettipääosaston verkkosivuilla osoitteessa http://www.cc.cec/budg/man/budgmanag/budgmanag_en.html [5] JM = jaksotetut määrärahat; EI-JM = jaksottamattomat määrärahat. [6] EFTA: Euroopan vapaakauppaliitto. [7] Ehdokasmaat ja soveltuvin osin Länsi-Balkanin mahdolliset ehdokasmaat.